คุณคะ พอดีเรามีเรื่องสงสัยค่ะ คือเราเริ่มกินยาคุมแบบ 28 เม็ด เม็ดแรกในวันที่ไม่ได้เป็นประจำเดือน อยากทราบว่าต้องกินกี่เม็ดยาถึงจะเริ่มคุมกำเนิดได้คะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นกรณีนี้ควรจะต้องกินติดต่อกันให้ครบ 7 วันก่อนจึงจะสามารถมีเพศสัมพันธ์แบบไม่ป้องกันได้ และที่สำคัญคือต้องกินทุกวันติดต่อกันจนหมดแผงค่ะ